Τέλεια τάρτα με κανταΐφι, πράσα και δαμάσκηνα
Έχει ζύμη κανταΐφι και πλούσια γέμιση: γλυκοφάγωτη και γιορτινή, με δαμάσκηνο και πράσο, αυτή η τάρτα ιδανικό ορεκτικό για το κυριακάτικο ή το γιορτινό τραπέζι.
250 γρ. ζύμη κανταΐφι (μισό πακέτο - διατηρούμε το υπόλοιπο στην κατάψυξη, καλά σκεπασμένο), 2 κουτ. σούπας ελαιόλαδο+1 κουτ. σούπας για το άλειμμα του ταψιού, 1 φλιτζ. τσαγιού ξερά δαμάσκηνα, ψιλοκομμένα, 1 κεσεδάκι γιαούρτι στραγγιστό, 5 μέτρια πράσα (το λευκό και το τρυφερό πράσινο μέρος), σε ροδέλες πάχους 1-2 εκ., 3 κουτ. σούπας ελαιόλαδο, 2 αυγά (κατά προτίμηση βιολογικά), χτυπημένα, 1 φλιτζ. τσαγιού κεφαλογραβιέρα Αμφιλοχίας, τριμμένη, 1/2 φλιτζ. τσαγιού άνηθος, ψιλοκομμένος, ελάχιστο μπαχάρι, σε σκόνη, αλάτι, φρεσκοτριμμένο πιπέρι, 2 αυγά, κατά προτίμηση βιολογικά, χτυπημένα, 200 ml φρέσκο γάλα, 3 κουτ. σούπας γιαούρτι
Για να φτιάξουμε τάρτα με κανταΐφι, πράσα και δαμάσκηνα αρχικά ανακατεύουμε, σε ένα μπολ, τα ψιλοκομμένα δαμάσκηνα με το γιαούρτι.Σκεπάζουμε το μπολ και το βάζουμε στο ψυγείο, μέχρι να το χρησιμοποιήσουμε.Στη συνέχεια, σε μια μέτρια κατσαρόλα ρίχνουμε τα πράσα, αλατοπίπερο (το αλάτι βοηθά ώστε να βγάλει το πράσο τα υγρά του) και 2 κουτ. σούπας νερό.Αχνίζουμε τις ροδέλες πράσου για 3 - 4 λεπτά σε μέτρια φωτιά, μέχρι να μαραθούν ελαφρώς.Ρίχνουμε τις 3 κουτ. σούπας ελαιόλαδο, σοτάρουμε για 3 - 4 λεπτά, ανακατεύοντας.Αποσύρουμε από τη φωτιά και αφήνουμε το μείγμα να κρυώσει ελαφρώς για 2 - 3 λεπτά.Προσθέτουμε το μείγμα γιαουρτιού- δαμάσκηνων, τα αυγά, την κεφαλογραβιέρα, τον άνηθο, ελάχιστο μπαχάρι, αλάτι και πιπέρι και ανακατεύουμε.Αφρατεύουμε το κανταΐφι, τραβώντας απαλά τις «κλωστές» του με τα δάχτυλά μας, ώστε να ξεκολλήσουν και να αραιώσουν μεταξύ τους.Λαδώνουμε ελαφρώς ένα στρογγυλό ταψάκι (όχι φόρμα για τάρτες), με διάμετρο 24 - 26 εκ. Απλώνουμε εκεί το κανταΐφι, καλύπτοντας καλά τον πυθμένα και τα τοιχώματα του σκεύους (τα τοιχώματα ίσως καλυφθούν μόνο μέχρι τη μέση τους, αλλά αυτό δεν είναι πρόβλημα -το σημαντικό είναι να μην πιέσουμε το κανταΐφι στο σκεύος, γιατί το θέλουμε αφράτο).Μετά το ραντίζουμε με τις 2 κουτ. σούπας ελαιόλαδο.Σε ένα μπολ ανακατεύουμε πολύ καλά το γάλα με το γιαούρτι.Προσθέτουμε τα χτυπημένα αυγά και ανακατεύουμε καλά.Αδειάζουμε το μείγμα της γέμισης στη βάση από κανταΐφι και την απλώνουμε ομοιόμορφα.Περιχύνουμε τη γέμιση με το μείγμα για την κρούστα.Στη συνέχεια, χαράζουμε την τάρτα σε 8 τρίγωνα κομμάτια, ώστε το υγρό μείγμα για την κρούστα να εισχωρήσει στη γέμιση και να φτάσει ως τη βάση από κανταΐφι.Σκεπάζουμε το ταψάκι με διάφανη μεμβράνη και το βάζουμε για 40 λεπτά στο ψυγείο, ώστε να μουσκέψει και να φουσκώσει κάπως το κανταΐφι.Προθερμαίνουμε τον φούρνο στους 200° C.Ψήνουμε την τάρτα για 45 λεπτά, μέχρι να κάνει κρούστα ρόδινη και γυαλιστερή.Σερβίρουμε, την τάρτα με κανταΐφι, πράσα και δαμάσκηνα, ζεστή ή χλιαρή.
Γάλα,Ξερά δαμάσκηνα,Πράσα